­­Cabinet Preşedinte Nr. ........./CB/...........................

**REFERAT DE APROBARE**

***pentru modificarea Ghidului de finanțare a Programului național de înlocuire a echipamentelor electrice și electronice uzate cu unele mai performante din punct de vedere energetic***

Prezentul referat de aprobare este elaborat în conformitate cu prevederile art. 6 alin. (3) și art. 30 alin. (1) lit. c) și alin. (2) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare a *proiectului de* *ordin pentru modificarea Ghidului de finanțare a Programului național de înlocuire a echipamentelor electrice și electronice uzate cu unele mai performante din punct de vedere energetic.*

Baza legală a proiectului de ordin supus aprobării o constituie prevederile art. 13 alin. (4) din Ordonanţa de urgenţă a Guvernului nr. [196/2005](file:///D%3A%5C..%5CAppData%5CLocal%5CMicrosoft%5CWindows%5CTemporary%20Internet%20Files%5CContent.IE5%5CSintact%202.0%5Ccache%5CLegislatie%5Ctemp%5C00089045.htm) privind Fondul pentru mediu, aprobată cu modificări şi completări prin Legea nr. [105/2006](file:///D%3A%5C..%5CAppData%5CLocal%5CMicrosoft%5CWindows%5CTemporary%20Internet%20Files%5CContent.IE5%5CSintact%202.0%5Ccache%5CLegislatie%5Ctemp%5C00092395.htm), cu modificările şi completările ulterioare. Potrivit art. 13 alin. (4) din actul normativ menționat, ”*Categoriile de beneficiari şi metodologia de finanţare care prevede analiza, selectarea, aprobarea, implementarea proiectelor şi/sau programelor pentru protecţia mediului prevăzute la alin. (1) lit. a) - l), n), q) - s), u), w) - z) se stabilesc prin ghidul de finanţare aferent fiecărui program sau proiect, care se elaborează de Administraţia Fondului pentru Mediu şi se aprobă prin ordin al conducătorului autorităţii publice centrale pentru protecţia mediului.”*

Ghidul de finanţare a Programului național de înlocuire a echipamentelor electrice și electronice uzate cu unele mai performante din punct de vedere energetic a fost aprobat prin Ordinul viceprim-ministrului, ministrului mediului nr. 1.172/2018, publicat în Monitorul Oficial al României, Partea I, nr. 987 din 21 noiembrie 2018 și modificat și completat prin Ordinul viceprim-ministrului, ministrului mediului nr. 500/2019 și Ordinul viceprim-ministrului, ministrului mediului nr. 534/2019.

Conform Ordinului viceprim-ministrului, ministrului mediului nr. 1172/2018 pentru aprobarea Ghidului de finanţare a Programului naţional de înlocuire a echipamentelor electrice şi electronice uzate cu unele mai performante din punct de vedere energetic, cu modificările și completările ulterioare, art. 20, alin (5) prevede: *“(5) După perfectarea formalităţilor de vânzare a EEE-urilor, comerciantul completează în aplicaţia informatică datele aferente acestora, inclusiv tipul de echipament care se achiziţionează şi eficienţa energetică a acestuia şi categoria DEEE-ului predat de persoana fizică şi cantitatea acestuia exprimată în kg, în termenul prevăzut la alin. (4).”*

**În procesul de utilizare a vaucherelor s-a constatat imposibilitatea completării, în aplicația informatică, de către comercianți, a greutății fiecărui echipament uzat predat de persoanele fizice.**

De altfel, potrivit art. 4, pct. 4.1, litera o) din contractul de decontare (Anexa nr. 1 la ghid) comercianții au obligația de a transmite lunar, până la data de 25 inclusiv, pe suport hârtie şi în format electronic, Ministerului Mediului şi Administraţiei Fondului pentru Mediu datele referitoare la echipamentele electrice şi electronice comercializate prin Programul naţional de înlocuire a echipamentelor electrice şi electronice uzate cu unele mai performante din punct de vedere energetic, conform anexei nr. 4 la ghidul de finanțare*.*

Prin această prevedere se asigură îndeplinirea obiectivului programului: finanțarea este acordată pentru înlocuirea echipamentelor electrice și electronice uzate cu unele mai performante din punct de vedere energetic.

Ca urmare a celor menționate și pentru o mai bună derulare a Programului național de înlocuire a echipamentelor electrice și electronice uzate cu unele mai performante din punct de vedere energetic propunem modificarea art. 20, alin (5) din Ordinului viceprim-ministrului, ministrului mediului nr. 1172/2018 astfel: *“(5) După perfectarea formalităţilor de vânzare a EEE-urilor, comerciantul completează în aplicaţia informatică datele aferente acestora, inclusiv tipul de echipament care se achiziţionează şi eficienţa energetică a acestuia şi categoria DEEE-ului predat de persoana fizică, în termenul prevăzut la alin. (4).”* Această modificareeste necesar a se aplica și pentru facturile emise anterior și pentru care nu au fost introduse cantitățile în kg, în aplicația informatică*.*

Față de cele precizate, se constată situațiile extraordinare și de urgență pe care le presupune emiterea actului normativ și necesitatea aplicării prevederilor art. 7, alin. (13) din Legea nr. 52/2003 privind transparența decizională în administrația publică, potrivit cărora: ”*În cazul reglementării unei situaţii care, din cauza circumstanţelor sale excepţionale, impune adoptarea de soluţii imediate, în vederea evitării unei grave atingeri aduse interesului public, proiectele de acte normative se supun adoptării în procedura de urgenţă prevăzută de reglementările în vigoare*”.

Modificările și completările la Ghidul de finanțare, astfel cum sunt înaintate, au fost avizate în cadrul ședinței Comitetului Director al Administrației Fondului pentru Mediu din 18.07.2019.ector din data de 14.08.2018. în șdeința Comitetului ea următorul cuprins

Față de cele de mai sus, ținând seama de importanța Programului, de obiectul și scopul acestuia, vă rugăm să aprobați ***Ordinul pentru modificarea Ghidului de finanțare a Programului național de înlocuire a echipamentelor electrice și electronice uzate cu unele mai performante din punct de vedere energetic.***

**PREȘEDINTE,**

 **Cornel BREZUICĂ**

DIRECTOR, Sef Serviciu,

Emilia PAVEL Andreea Coman

Consilier Juridic,

Diana FELEAGĂ